Wyse omie het ook nie antwoorde | Netwerk24
Wyse omie het ook nie antwoorde
Deur A. Louw, Yzerfontein 01 Julie 2019 00:00
Ek gesels met 'n (senior) omie wat nogal 'n aanvoeling het vir die brandende kwessies wat die land al soveel dekades teister, en die gesprek draai dan ook om die uitsprake wat ambassadeur Zindzi Mandela getwiet het.
"Ja," sê hy, "ek kan heeltemal verstaan van waar haar frustrasies kom, maar ek weet nie so mooi of haar indikasie van 'n oplossing korrek is nie." Hy sê hy kry dikwels wit mense wat vra: "Waar pas ons in; waar is ons welkom; wat word van ons verwag; mag ons ook ons talente uitleef en nuttig voel?"
En dan sê hy gedemp: "Sou so graag 'n antwoord wou gee, maar ek het nie nou een nie" en groet terwyl hy met sy kierie aanskuif om dalk nog 'n vraende raak te loop . . .